

**COMPANIA NAȚIONALĂ DE TRANSPORT AL ENERGIEI ELECTRICE**

**TRANSELECTRICA S.A.**

Nr. ……/…...

APROBAT

DIRECTORAT,

|  |  |  |
| --- | --- | --- |
| **Președinte** | **Membru** | **Membru** |
| **Adrian** **Constantin**  **RUSU** | **Florin - Cristian**  **TĂTARU** | **Andreea Georgiana**  **FLOREA** |

1. **PROCEDURA OPERAȚIONALĂ**

**PRIVIND ACORDAREA DEROGĂRILOR LOCURILOR/NODURILOR DE CONSUM RACORDATE LA REŢELELE ELECTRICE DE TRANSPORT ŞI DE DISTRIBUŢIE, PENTRU NEÎNDEPLINIREA UNEIA SAU MAI MULTOR CERINŢE PREVĂZUTE ÎN NORMA TEHNICĂ DE RACORDARE**

Revizie: 0

Exemplar nr.1

**Vizat: Adrian ȘUȚA Director DRAR și ENTSO-E**

|  |  |
| --- | --- |
|  | **Inspector Șef DMI** |

**Întocmit: Mirela DUȚOIU Expert implementare coduri de rețea**

**Drept de proprietate**

Prezenta procedură este proprietatea **Companiei de Transport al Energiei Electrice "Transelectrica" -S.A.**

Multiplicarea și utilizarea parțială sau totală a acestui document este permisă numai cu acordul scris al conducerii **TRANSELECTRICA S.A.**

1. **LISTA DE CONTROL A REVIZIILOR**

Documentul actualizat:

**PROCEDURA PRIVIND OBŢINEREA DEROGĂRILOR locurilor/nodurilor de consum racordate la reţelele electrice de transport şi de distribuţie, pentru neîndeplinirea uneia sau mai multor cerinţe prevăzute în norma tehnică de racordare**

**Cod TEL - 00.60**

|  |  |  |  |
| --- | --- | --- | --- |
| Nr. revizie | Conținutul modificării | Autorul actualizării | |
| Nume și prenume | Semnătura  Data |
| Ediția I,  Revizia 0 | - | - | - |

# LISTA DE DIFUZARE

**Document difuzat: Procedură Operaţională**

Denumire: **Obținerea derogărilor locurilor/nodurilor de consum racordate la reţelele electrice de transport şi de distribuţie, pentru neîndeplinirea uneia sau mai multor cerințe prevăzute în norma tehnică de racordare**

Cod: - TEL 00.60

# SCOP

* 1. Procedura prezintă criteriile, etapele şi modul de desfăşurare al procesului de obținere a derogărilor locurilor/nodurilor de consum racordate la reţelele electrice de transport şi de distribuţie pentru neîndeplinirea uneia sau mai multor cerințe prevăzute în norma tehnica elaborata de TEL privind racordarea consumatorilor la rețeaua de interes public .

# DOMENIUL DE APLICARE

* 1. Prezenta procedură se aplică de către gestionarul sau potențialul gestionar al locului de consum, TEL și ORR în cadrul procesului de obținere a derogărilor pentru locurile de consum racordate la sistemul de transport, instalațiilor de distribuție racordate la sistemul de transport, sistemele de distribuție și unitățile consumatoare pentru neîndeplinirea uneia sau mai multor cerințe prevăzute în norma tehnică racordarea consumatorilor.

## DOCUMENTE DE REFERINȚĂ

* 1. Manualul de management integrat al calității, mediului, securității și sănătății ocupaționale al Transelectrica SA, cod: TEL – MSI – ISO
  2. SR EN ISO 9001:2015 – Sisteme de management al calității. Cerințe
  3. SR EN ISO 9000: 2015 – Sisteme de management al calității. Principii fundamentale și vocabular
  4. Procedura operațională TEL-03.01 – „ Elaborarea procedurilor și instrucțiunilor de lucru”
  5. Legea energiei electrice şi a gazelor naturale nr. 123/2012;
  6. Regulamentului (UE) nr. 1388/2016 de stabilire a unui cod de rețea privind racordarea consumatorilor (Regulamentul DCC)

1. Ordin ANRE nr.42/2017 pentru aprobarea Criteriilor de acordare a derogărilor locurilor/nodurilor de consum racordate la rețelele electrice de transport și de distribuție de la obligația de îndeplinire a uneia sau mai multor cerințe din norma tehnică pentru racordare
2. Codul Tehnic al Rețelei Electrice de Transport – Revizia I, aprobat prin Ordinul președintelui ANRE nr. 20/2004, cu modificările ulterioare;
3. Codul Tehnic al Reţelei Electrice de Distribuţie aprobat prin Ordinul preşedintelui ANRE nr. 128/2008;
4. Regulamentul privind racordarea utilizatorilor la reţelele electrice de interes public în vigoare, aprobată prin Ordinul preşedintelui ANRE nr. 59/2013.

# DEFINIȚII ȘI ABREVIERI

* 1. **Definiții**

|  |  |
| --- | --- |
| consumator | clientul final, persoană fizică sau juridică, ce cumpără energie electrică pentru consumul propriu și eventual, pentru un subconsumator racordat la instalațiile sale. |
| consumator dispecerizabil/comandabil | consumatorul care, în concordanță cu aranjamentele contractuale, își reduce sarcina sau este întrerupt, fie prin acțiunea directă a OTS relevant, fie prin acțiunea consumatorului, la cererea OTS relevant. |
| loc de consum | un loc în care se consumă energie electrică și care este racordat în unul sau mai multe puncte de racordare la sistemul de transport sau de distribuție. Un sistem de distribuție și/sau serviciile proprii ale unei unități generatoare nu constituie un loc de consum. |
| instalație de distribuție racordată la sistemul de transport | un racord la sistemul de distribuție sau instalația și echipamentele electrice utilizate la racordarea la sistemul de transport. |
| unitate consumatoare | un set indivizibil de instalații care conțin echipamente care pot fi controlate în mod activ de un gestionar de loc de consum sau de un operator de sistem de distribuție închis, fie individual, fie în comun, ca parte a agregării locurilor de consum prin intermediul unui terț. |
| sistem de distribuție închis  sistem de distribuție | înseamnă un sistem de distribuție care distribuie energie electrică într-o zonă industrială, comercială sau de servicii comune, limitată din punct de vedere geografic și care, fără a se aduce atingere utilizării incidentale de către un număr mic de gospodării aflate în zona deservită de sistem și angajate sau în asocieri similare cu gestionarul sistemului, nu alimentează clienții casnici.  înseamnă un sistem de distribuție racordat la un sistem de transport, cu includerea instalațiilor de distribuție racordate la sistemul de transport |
| Gestionar de loc de consum | persoană fizică sau juridică ce realizează un loc de consum şi solicită avizul tehnic de racordare la reţea a acesteia |
| potenţial gestionar de loc de consum | reprezintă persoana fizică sau juridică care urmează să preia gestiunea prin acţiunea de vânzare/cedare a locului de consum de la actualul gestionar |

## 7.2 Abrevieri

3.2.1 ACER - Agenția pentru cooperarea autorităților de reglementare din domeniul energetic

3.2.2 ANRE - Autoritatea Naţională de Reglementare în domeniul Energiei

3.2.2 ACB - Analiza cost-beneficiu

3.2.3 TEL - CNTEE “Transelectrica”- SA

3.2.4 ORR - Operator de rețea relevant

3.2.5 OD - Operator de distribuție

3.2.6 ODI - Operator de distribuție închis

# MODUL DE LUCRU

Cererile de derogare pot fi individuale sau pentru o clasă de locuri/noduri de consum conectate la reţelele electrice de transport şi de distribuţie, pentru neîndeplinirea uneia sau mai multor cerințe prevăzute în norma tehnică. Acestea trebuie să conțină o analiză cost-beneficiu privind cerințele la care se face referire, o descriere detaliată și motivată, inclusiv documentele relevante care să confirme că sunt îndeplinite unul sau mai multe criterii de derogare aprobate de ANRE prin Ordinul 42/2017 și nu influențează în mod negativ sau are un impact redus asupra comerțului transfrontalier cu energie electrică.

Tabel 1: diferențe între derogările de clasă și cele individuale privind analiza ACB

|  |  |  |
| --- | --- | --- |
|  | Derogare de Clasă | Derogare Individuală |
| Responsabil pentru realizarea ACB | * TEL, OD, ODI * Dacă derogarea este asociată cu un fabricant, ACB are nevoie de date si justificări de la acesta | * Gestionar loc de consum,OD,ODI |
| Parte care inițiază o derogare | * OTS, OD, ODI: pentru evitarea cerințelor multiple de derogare atunci când avem un caz clar de derogare de clasă | * Gestionar loc de consum, OD, ODI,terţ |
| Cine plătește pentru ACB | * Partea sau grupul care cere derogarea suportă costul realizării ACB | * Partea sau grupul care cere derogarea suportă costul realizării ACB |
| Participarea obligatorie la ACB privind furnizarea de date și informații atunci când nu sunt disponibile în mod public | * TEL, OD, ODI | * ORR, gestionarul locului de consum care inițiază derogarea |

* 1. **Cerere de Derogare elaborată de gestionarii sau potențialii gestionari de loc de consum și OD/operatorii de sistem de distribuție închis sau potențialii operatori de un individuală**

8.1.1 Cererea de derogare individuală se inițiază de către gestionarii sau potențialii gestionari de loc de consum și OD/operatorii de sistem de distribuție închis sau potențialii operatori și este transmisă la ORR.

Cererea de derogare trebuie să conțină următoarele date, informații și documente:

* identificare a gestionarului sau a potențialului gestionar de loc de consum, a OD/operatorului de sistem de distribuție închis sau a potențialului operator, precum și o persoană de contact pentru toate comunicările;
* o descriere a locului de consum racordat la sistemul de transport, a instalației de distribuție racordate la sistemul de transport, a sistemului de distribuție sau a unității consumatoare pentru care se solicită derogarea;
* o trimitere la dispozițiile prezentului regulament de la care se solicită derogarea și o descriere detaliată a derogării solicitate;
* o motivare detaliată, însoțită de documente justificative și o analiză cost-beneficiu în conformitate Metodologia ACB utilizată pentru extinderea domeniului de aplicare a cerințelor din normele tehnice privind racordarea la reţelele electrice de interes public și pentru acordarea derogărilor
* demonstrarea faptului că derogarea solicitată nu ar avea niciun efect advers asupra comerțului transfrontalier.

8.1.2 ORR verifică completitudinea cererii de derogare primite și îi comunică în termen de două săptămâni de la primirea cererii de derogare, gestionarilor sau potențialilor gestionari de loc de consum, OD/ODI sau potențialii operatori dacă cererea este completă. În cazul în care operatorul de rețea relevant consideră că cererea este incompletă, gestionarii sau potențialii gestionari de loc de consum, OD/ODI sau potențialii operatori trebuie să prezinte informațiile suplimentare solicitate în termen de o lună de la primirea cererii de informații suplimentare. Dacă gestionarii sau potențialii gestionari de loc de consum, OD/ODI sau potențialii operatori nu furnizează informațiile solicitate în acest termen, se consideră că cererea de derogare a fost retrasă.

8.1.3 ORR, în cooperare cu TEL și orice OD adiacent afectat, evaluează cererea de derogare și analiza cost-beneficiu elaborată conform metodologiei ACB, luând în considerare criteriile de derogare aprobate de ANRE prin Ordinul 42/2017.

8.1.4 8.1.5 ORR prezintă rezultatele evaluării cererii de derogare și după caz evaluarea TEL la ANRE în termen de șase luni de la primirea unei cereri de derogare. Acest termen poate fi prelungit cu încă o lună, dacă operatorul de rețea relevant solicită informații suplimentare din partea Gestionarilor sau potențialilor gestionari de loc de consum, OD, ODI , și cu două luni dacă operatorul de rețea relevant solicită OTS să prezinte o evaluare a cererii de derogare.

8.1.6 ANRE adoptă o decizie cu privire la orice cerere de derogare în termen de șase luni din ziua următoare primirii cererii. Acest termen poate fi prelungit cu trei luni înainte de expirarea sa dacă autoritatea de reglementare solicită informații suplimentare din partea Gestionarilor sau potențialilor gestionari de loc de consum, OD, ODI sau din partea oricărei alte părți interesate. Perioada suplimentară începe în momentul în care au fost primite informațiile complete.

8.1.7 Gestionarul sau potențialul gestionar de loc de consum trebuie să prezinte orice alte informații suplimentare solicitate de autoritatea de reglementare în termen de două luni de la depunerea cererii. În cazul în care gestionarii sau potențialii gestionari de loc de consum, OD/ODI sau potențialii operatori nu furnizează informațiile solicitate în termenul respectiv, cererea de derogare se consideră retrasă, cu excepția cazurilor în care, înainte de expirarea acesteia:

* ANRE decide să ofere o prelungire; sau
* gestionarii sau potențialii gestionari de loc de consum, OD/ODI sau potențialii operatori informează autoritatea de reglementare, printr-o cerere motivată, că cererea de derogare este completă.

8.1.8 În cazul unităților consumatoare din cadrul unui loc de consum sau al unui sistem de distribuție închis racordat la un nivel de tensiune de 1 000 V sau mai mic, se poate depune o cerere de derogare de către un terț, în numele gestionarului sau al potențialului gestionar de loc de consum sau în numele operatorului de sistem de distribuție închis sau al potențialului operator. O astfel de cerere poate fi pentru o singură unitate consumatoare sau pentru mai multe unități consumatoare din cadrul aceluiași loc de consum sau al aceluiași sistem de distribuție închis. În cazul din urmă și cu condiția să se specifice capacitatea maximă cumulată, terțul poate substitui detaliile solicitate la alineatul 8.1.1 cu propriile date de identificare.

8.1.9 ANRE emite o decizie fundamentată cu privire la cererea de derogare. În cazul în care autoritatea de reglementare acordă o derogare, aceasta trebuie să specifice durata sa.

Autoritatea de reglementare notifică decizia sa gestionarilor sau potențialilor gestionari de loc de consum, OD/ODI sau potențialilor operatori respectiv, operatorului de rețea relevant și TEL.

8.1.10 ANRE poate revoca o decizie de acordare a unei derogări în cazul în care circumstanțele și motivele care stau la baza derogării nu se mai aplică sau la recomandarea motivată a Comisiei Europene sau la recomandarea motivată a ACER, în conformitate cu articolul 55 alineatul (2) din Regulamentul DCC.

* 1. **Cerere de Derogare de clasă**

8.2.1 ORR sau TEL poate solicita derogări de clasă pentru locuri de consum, OD/ODI racordate la rețeaua lor.

8.2.2 ORR sau TEL depune cererile de derogări la autoritatea de reglementare. Fiecare cerere de derogare trebuie să includă:

* identificarea operatorului de rețea relevant sau a OTS relevant, precum și o persoană de contact pentru toate comunicările;
* descrierea locului de consum racordat la sistemul de transport, a instalației de distribuție racordate la sistemul de transport, a sistemului de distribuție sau unității consumatoare pentru care se solicită derogarea, puterea totală instalată și numărul locurilor de consum racordate la sistemul de transport, al instalațiilor de distribuție racordate la sistemul de transport, al sistemelor de distribuție sau al unităților consumatoare;
* cerința sau cerințele prezentului regulament pentru care se solicită o derogare, precum și o descriere detaliată a derogării solicitate;
* motivarea detaliată, însoțită de toate documentele justificative relevante;
* demonstrarea faptului că derogarea solicitată nu ar avea niciun efect advers asupra comerțului transfrontalier;
* o analiză cost-beneficiu în conformitate cu cerințele de la articolul 49 al Regulamentului DCC. Metodologia ACB aprobată de ANRE. Dacă este cazul, ACB se efectuează în coordonare cu TEL și orice OD adiacent sau adiacenți.

8.2.3 În cazul în care cererea de derogare este prezentată de către un OD sau ODI relevant, autoritatea de reglementare, în termen de două săptămâni din ziua următoare primirii respectivei cereri, solicită TEL să evalueze cererea de derogare din perspectiva criteriilor stabilite de autoritatea de reglementare, în conformitate cu articolul 51 al Regulamentului DCC.

* + 1. În termen de două săptămâni din ziua următoare primirii respectivei cereri de evaluare, TEL confirmă OD sau ODI relevant dacă cererea de derogare este completă. În cazul în care TEL consideră că cererea este incompletă, OD sau ODI relevant trebuie să prezinte informațiile suplimentare solicitate în termen de o lună de la primirea cererii pentru informații suplimentare.
    2. În termen de șase luni de la primirea unei cereri de derogare, TEL înaintează evaluarea către autoritatea de reglementare, inclusiv documentația fundamentată. Termenul de șase luni poate fi prelungit cu încă o lună în cazul în care TEL dorește să obțină informații suplimentare din partea OD sau ODI relevant.
    3. Termenul de șase luni poate fi prelungit înainte de expirare cu o perioadă suplimentară de trei luni în cazul în care autoritatea de reglementare solicită informații suplimentare din partea operatorului de rețea relevant care solicită derogarea sau a oricărei alte părți interesate. Termenul suplimentar începe în ziua următoare datei primirii informațiilor complete.
    4. Operatorul de rețea relevant trebuie să prezinte orice informații suplimentare solicitate de autoritatea de reglementare în termen de două luni de la data depunerii cererii. În cazul în care operatorul de rețea relevant nu furnizează informațiile suplimentare solicitate în termenul respectiv, cererea de derogare se consideră retrasă cu excepția cazurilor în care, înainte de expirarea acesteia:

1. autoritatea de reglementare decide să ofere o prelungire; sau
2. operatorul de rețea relevant informează autoritatea de reglementare, printr-o cerere motivată, că cererea de derogare este completă.
   * 1. Autoritatea de reglementare adoptă o decizie cu privire la o cerere de derogare în termen de șase luni din ziua următoare primirii cererii. Atunci când cererea de derogare se depune de către OD sau ODI relevant, termenul de șase luni începe din ziua următoare datei primirii evaluării TEL.
     2. ANRE emite o decizie motivată cu privire la cererea de derogare. În cazul în care autoritatea de reglementare acordă derogarea, aceasta trebuie să specifice durata sa. ANRE notifică decizia sa ORR care solicită derogarea, TEL și ACER.

# RESPONSABILITĂȚI ȘI RĂSPUNDERI ÎN DERULAREA ACTIVITĂȚII

## Gestionarii sau potențialii gestionari de loc de consum, OD, ODI

9.1.1 Elaborează cererea de derogare individuală și o transmite la ORR însoțită de informațiile și documentele cerute de art 52 din Regulamentul DCC.

* + 1. Prezintă informațiile suplimentare solicitate de ORR, în termen de o lună de la primirea solicitării

9.1.3 Prezintă orice alte informații suplimentare solicitate de ANRE, în termen de două luni de la primirea solicitării.

### **Operator relevant de rețea (ORR)**

### Verifică completitudinea cererii de derogare individuală primită de la gestionarul sau potențialul gestionar al instalației de producere a energiei electrice și în termen de două săptămâni de la primirea cererii de derogare, îi confirmă Gestionarii sau potențialii gestionari de loc de consum, OD, ODI dacă cererea este completă.

### ORR, în cooperare cu TEL și orice OD adiacent afectat, evaluează cererea de derogare individuală menționată la punctul precedent și analiza cost-beneficiu furnizată, luând în considerare criteriile stabilite de ANRE.

### În termen de șase luni de la primirea unei cereri de derogare individuală, înaintează cererea către ANRE și prezintă evaluarea menționată la punctul precedent

### Elaborează cererea de derogare de clasă și o transmite la ANRE însoțită de informațiile și documentele cerute de art 53 din Regulamentul DCC.

### Pentru derogarea de clasă în cazul în care TEL consideră că cererea este incompletă, OD sau ODI relevant trebuie să prezinte informațiile suplimentare solicitate în termen de o lună de la primirea cererii pentru informații suplimentare.

### Pentru derogarea realizată de ORR acesta prezintă orice informații suplimentare solicitate de ANRE, în termen de două luni de la primirea solicitarii.

## TEL

### Elaborează cererea de derogare de clasă și o transmite la ANRE însoțită de informațiile și documentele cerute de art 53 din Regulamentul DCC.

### În termen de două săptămâni din ziua următoare primirii respectivei cereri de evaluare, TEL confirmă ORR (OD/ODI) dacă cererea de derogare este completă.

### În termen de șase luni de la primirea unei cereri de derogare, TEL înaintează evaluarea către ANRE, inclusiv documentația fundamentată.

## ANRE

### Adoptă o decizie cu privire la orice cerere de derogare în termen de șase luni din ziua următoare primirii cererii.

### Notifică decizia sa privind cererea de derogare gestionarilor sau potențialilor gestionari de loc de consum, OD/ODI, operatorului de rețea relevant și TEL.

### Solicită TEL să evalueze cererea de derogare de clasă, depusă la ANRE de OD, din perspectiva criteriilor stabilite prin ordinul ANRE nr. 42/2017.

### Adoptă o decizie cu privire la o cerere de derogare în termen de șase luni din ziua următoare primirii cererii. Atunci când cererea de derogare se depune de către OD sau ODI relevant, termenul de șase luni începe din ziua următoare datei primirii evaluării TEL.

### Solicită informații suplimentare din partea operatorului de rețea relevant care solicită derogarea sau a oricărei alte părți interesate.

### Pot stabili cerințe suplimentare privind pregătirea cererilor de derogare de către operatorii de rețea relevanți și se consultă cu operatorii de rețea, cu gestionarii instalațiilor de producere a energiei electrice și cu părțile interesate, inclusiv cu fabricanții de echipamente.

**10 ANEXE,** **ÎNREGISTRĂRI, ARHIVĂRI**

**10.1 ANEXE**

Nu există**.**

**10.2 ÎNREGISTRĂRI**

10.2.1 Documentele aferente evaluărilor

10.2.2 Cererile de derogare

10.2.3 Deciziile ANRE de acordare a derogărilor

**10.3 ARHIVĂRI**

Copie electronică.

# CUPRINS

|  |  |  |
| --- | --- | --- |
| **Numărul componenței**  **în cadrul procedurii** | **Denumirea componenței din cadrul procedurii** | **Pagina** |
| 1. | Pagina de gardă | 1 |
| 2. | Situația edițiilor | 2 |
| 3. | Lista de difuzare | 3 |
| 4. | Scopul | 3 |
| 5. | Domeniul de aplicare | 3 |
| 6. | Documente de referință | 3 |
| 7. | Definiții și abrevieri | 4 |
| 8. | Modul de lucru | 4 |
| 9. | Responsabilități și răspunderi | 8 |
| 10. | Anexe, înregistrări, arhivări | 9 |
| 11. | Cuprins | 10 |